**6. разред – 10. недеља, НАРОДНИ ИНСТРУМЕНТИ**

****

 Драги шестаци, у петом и шестом разреду смо певали многе народне песме из разних крајева Србије.

 Сваки крај Србије се може препознати по свом фолклору – народним песмама, народним играма (коло), обичајима, ношњи и музичким инструментима. Та разноврсност је настала услед другачијих услова живота, историјских догађаја и утицаја суседних народа.

 За крај ове школске године ћете се упознати са неким од народних инструмената који се свирају у Србији.

**Фолклорни инструменти Шумадије:**

**Фрула** и слични инструменти су део фолклора скоро свих народна на свету. Постојале су још у праисторији. Има их у различитим величинама, облицима и имену.

Код нас је називамо фрула, свираљка, дудук (велика фрула). Често је бојена или резбарена и тако украшавана. На предњој страни има 6 рупица.

Послушајте следећи пример, ''Моравско коло'':

<https://www.youtube.com/watch?v=DPoC32-pJCo>

**Двојнице** су сличне фрули, правe се од једног комада дрвета, тако што се од половине изрезбаре две свирале. Ваздух се истовремено удувава у обе свирале, па се чује двогласна мелодија. Послушајте како звуче двојнице:

<https://www.youtube.com/watch?v=seNafI43l_I>



**Окарина** је мали дувачки инструмент од печене глине. Има 10 рупица. Послушајте како звучи:

<https://www.youtube.com/watch?v=GpXL6JvlGxE>

**Фолклорни инструменти североисточне Србије:**



**Гајде** су дувачки инструмент. На слици су гајде са две свирале: на једној се свира ''лежећи'' тон, а на другој мелодија. Има дуваљку и мешину од животињске коже у којој је ваздух. Послушајте како звуче:

<https://www.youtube.com/watch?v=z9JELFhieTk>

 **Дромбуље** су мали метални инструмент који подсећа на потковицу. За њу је причвршћена еластична опруга, коју свирач окида, док је дромбуља ослоњена на усне или зубе. Опруга се покреће прстом и тако се ствара тон. Послушајте:

<https://www.youtube.com/watch?v=AfETQZGtiCQ>

**Фолклорни инструменти Косова и Метохије:**

 **Гусле** су инструмент уз чије је извођење веома значајан био текст - стихови епских песама које је гуслар певао. Послушајте:

<https://www.youtube.com/watch?v=0YmEMKiGZhk>

 **Кавал** је пастирски инструмент меког тона. Због тога су се на њему изводиле нежније мелодије. Држи се укосо у односу на уста. Уживајте слушајући овај предиван инструмент:

<https://www.youtube.com/watch?v=rygXPZWAq6s>

Уживајте у музици 😉